cyanic-selkie/wikianc huggingface dataset:
অর্থ (ভারতীয় দর্শন)
সমসাময়িক প্রাসঙ্গিকতা
গ্যাভিন ফ্লাড পুরুষার্থে খচিত করা ধারণাগুলির পরামর্শ দেয়, যার মধ্যে রয়েছে অর্থ, মানব প্রকৃতির গভীর উপলব্ধি এবং অন্তর্দৃষ্টি প্রতিফলিত করে এবং দ্বন্দ্বগুলি যা অনিবার্যভাবে সমস্ত মানুষের মুখোমুখি হয়। এটি মানব জীবনের এক বা একাধিক দিককে অস্বীকার করার পরিবর্তে বা মানুষের উপর একটি নির্দিষ্ট নীতি ও কোড চাপিয়ে দেওয়ার পরিবর্তে বৈচিত্র্য বোঝার জন্য একজনকে স্বীকার করা এবং উত্সাহিত করার একটি প্রচেষ্টা।
ডোনাল্ড ডেভিস পরামর্শ দেন যে অর্থ, কাম ও ধর্ম হল ব্যাপকভাবে প্রযোজ্য মানব লক্ষ্য, যা হিন্দু অধ্যয়নের বাইরে প্রসারিত। তারা মানব জীবনের প্রকৃতির উপর ভারতীয় দৃষ্টিকোণ, জৈন ও বৌদ্ধ সাহিত্যে ভাগ করা দৃষ্টিকোণ।
নুরুল ইসলাম গ্রেট মসজিদ
নুরুল ইসলাম গ্রেট মসজিদ বা সাওয়াহলান্টো গ্রেট মসজিদ নামে পরিচিত। ইন্দোনেশিয়ার প্রাচীনতম মসজিদগুলির মধ্যে একটি। উত্তর সিরাকুয়াকের কুবাং সাব-প্রশাসনিক অঞ্চল, লেম্বাহ সেগার জেলার পশ্চিম সুমাত্রার শহর সওয়াহলান্টো শহরে অবস্থিত। সাওয়াহলুন্টো রেলওয়ে যাদুঘর থেকে প্রায় ১৫০ মিটার দূরে মসজিদটি অবস্থিত।
মসজিদটি ডাচ ঔপনিবেশিক আমলে নির্মিত হয়েছিল এবং এটি মূলত একটি স্টিম পাওয়ার প্ল্যান্ট ছিল। ভবনটি ১৮৯৪ সালে নির্মিত এবং পরে এটিকে ১৯৫২ সাল থেকে মসজিদ হিসেবে ব্যবহৃত হয়। এর চিমনিকে পরে একটি মিনার হিসাবে ব্যবহৃত হয়, ১০ মিটার গম্বুজ অতিরিক্ত নির্মান করা হয়। মসজিদের মূল ভবনটির পরিমাপ ৬০*৬০ মিটার  এবং এর মাঝখানে একটি গম্বুজ রয়েছে যার চারপাশে চারটি ছোট গম্বুজ রয়েছে।  মূল ভবনের নীচে একটি ফক্সহোল ছিল যা হ্যান্ড গ্রেনেড এবং মর্টারগুলির মতো অস্ত্র সংগ্রহের জন্য ব্যবহৃত হয়েছিল।
বর্তমানে মুসলমানদের উপাসনালয় হিসাবে এটির কাজ ছাড়াও, দ্বিতল এই মসজিদটি আশেপাশের সম্প্রদায়ের ধর্মীয় শিক্ষার স্থান হিসাবেও ব্যবহৃত হয়।
ইতিহাস
বাম|থাম্ব| যখন বিদ্যুৎকেন্দ্র ছিল তখন চিমনি থেকে ধোঁয়া বের হয়। কয়লা খনির কার্যক্রম দ্বারা চালিত সাওয়াহলান্টো শহর ১৯ শতকের শেষ দিকে দ্রুত অবকাঠামোগত বিকাশ ঘটে। এর সাথে সামঞ্জস্য রেখে, বিভিন্ন বৈদ্যুতিক মেশিন সরাতে, ডাচ ইস্ট ইন্ডিজের সরকার ১৮৯৪ সালে কুবাং সিরাকাকের বাতাং লুটো নদীর স্রোতকে কাজে লাগিয়ে একটি বাষ্প চালিত বিদ্যুৎ কেন্দ্র তৈরি করেছিল। পানি বিবেচনা করে শক্তি প্ল্যান্ট ক্রমবর্ধমান পানির স্তর কমায়, ডাচ ইস্ট ইন্ডিজের সরকার ১৯২৪ সালে সালাক, তালাওয়িতে একটি শক্তি প্ল্যান্ট নির্মান করে। যেখানে বাতাং ওমবিলিন নদীর প্রবাহ ব্যবহার করা হয়।
১৯৫২ সালে ইন্দোনেশীয় বিপ্লব চলাকালীন সাওয়াহলান্টো স্বাধীনতা সংগ্রামীদের দ্বারা অস্ত্র সংরক্ষণ ও সমাবেশের জায়গা হিসাবে কুবাং সিরাকাকের আর কোনো কার্যকরী বিদ্যুৎ কেন্দ্রের বিল্ডিং ছিল না যা ব্যবহার করা হয়নি। অবশেষে ১৯৫২ সালে এটিকে মসজিদে রূপান্তরিত হওয়ার আগে এর ৭৫ মিটারেরও বেশি উঁচু চিমনিটি মিনারে পরিণত করা হয়েছে এবং একটি অতিরিক্ত ১০ মিটার দীর্ঘ গম্বুজ যুক্ত হয়েছে।
চুনা খইলশা
চুনা খইলশা (বৈজ্ঞানিক নাম: Trichogaster chuna) (ইংরেজি: Honey gourami) হচ্ছে Osphronemidae পরিবারের Trichogaster গণের একটি স্বাদুপানির মাছ।
বর্ণনা
চুনা খইলশা মাছের দেহ আয়তকার এবং চাপা। মুখ ছোট আকৃতির। দেহের উপরের দিক সবুজাভ ও নিচের দিক বাদামী। ছােট আকৃতির এই মাছটি বাণিজ্যিকভাবে কম গুরুত্বপূর্ণ। তবে অ্যাকুরিয়ামে পালা যায়।
বিস্তৃতি
এই মাছ বাংলাদেশ ও ভারতের আসাম, গঙ্গা বিধৌত অঞ্চলসহ বিভিন্ন অঞ্চলে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। বর্তমানে এই মাছ বিরল। আবাসস্থল শুকিয়ে যাওয়া ও ধানক্ষেতে কীটনাশক ব্যবহারের ফলে এই প্রজাতি হুমকির সম্মুখীন।
মন্তব্য
এই প্রজাতির মাছ সর্ব্বোচ্চ দৈর্ঘ্য ৭ সেমি এর উল্লেখ পাওয়া যায়। বাংলাদেশে সর্ব্বোচ্চ ৪.২ সেমি দৈর্ঘ্যের এই মাছ পাওয়া গিয়েছে।
হরিয়ানার রাজ্যপালদের তালিকা
এটি ভারতের হরিয়ানা রাজ্যের গভর্নরদের একটি তালিকা, যা ১ নভেম্বর ১৯৬৬ সালে পাঞ্জাব রাজ্যকে ভেঙে তৈরি করা হয়েছিল।
যশোর ক্যান্টনমেন্ট রেলওয়ে স্টেশন
যশোর ক্যান্টনমেন্ট রেলওয়ে স্টেশন বাংলাদেশের খুলনা বিভাগের যশোর জেলার একটি রেলওয়ে স্টেশন।
অবস্থান
যশোর ক্যান্টনমেন্ট রেলওয়ে স্টেশন যশোর সেনানিবাস সংলগ্ন এলাকায় অবস্থিত।
ইতিহাস
কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য বৃটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং কলকাতা থেকে খুলনার সাথে  যশোর হয়ে  রেলপথ নির্মাণ করে।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। এসময় যশোর ক্যান্টনমেন্ট রেলওয়ে স্টেশন তৈরি করা হয়।
পরিষেবা
যশোর ক্যান্টনমেন্ট রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
অ্যান্টার্কটিক উপদ্বীপ
অ্যান্টার্কটিক উপদ্বীপ (Antarctic Peninsula) অ্যান্টার্কটিকা মহাদেশের মূল ভূখণ্ডের উত্তরসীমায় অবস্থিত একটি উপদ্বীপ। এটি অ্যান্টার্কটিকা মহাদেশের বৃহত্তম উপদ্বীপ, যা অ্যাডামস অন্তরীপ (ওয়েডেল সাগর) ও একলান্ড দ্বীপপুঞ্জের দক্ষিণাংশের সংযোজক রেখা হতে প্রায় পর্যন্ত বর্ধিত হয়ে দক্ষিণ মহাসাগরে প্রবেশ করেছে। বরফের আচ্ছাদনের নিচে কুমেরু উপদ্বীপ একগুচ্ছ শক্ত নিরেট প্রস্তর দ্বীপের সমন্বয়ে গঠিত; যেগুলো সুগভীর প্রণালী দ্বারা একে অপর থেকে বিচ্ছিন্ন। দ্বীপগুলো ভূমিস্থ বরফের আচ্ছাদন দ্বারা একে অপরের সাথে সংযুক্ত হয়েছে। দক্ষিণ আমেরিকা মহাদেশের দক্ষিণসীমায় অবস্থিত তিয়ের্‌রা দেল ফুয়েগো দ্বীপপুঞ্জ ও অ্যান্টার্কটিক উপদ্বীপের মাঝে রয়েছে ড্রেক প্রণালী, যা প্রশ্বস্ততায় প্রায় ।
বর্তমানে অ্যান্টার্কটিক উপদ্বীপে অনেকগুলো গবেষণাকেন্দ্র রয়েছে এবং বিভিন্ন দেশ এখানে সার্বভৌম প্রভূত্ব দাবী করেছে। এই উপদ্বীপে আর্জেন্টিনা, চিলি এবং যুক্তরাজ্যের বিতর্কিত ও অধিক্রমণশীল দাবী রয়েছে। এসব দাবীর কোনটিই আন্তর্জাতিক স্বীকৃতিপ্রাপ্ত নয় এবং, অ্যান্টার্কটিক চুক্তি ব্যবস্থা অনুসারে, সংশ্লিষ্ট দেশগুলো তাদের দাবী জোরদার করা থেকে বিরত রয়েছে। এই উপদ্বীপে আর্জেন্টিনার সর্বাধিক সংখ্যক ঘাঁটি ও কর্মচারীবৃন্দ রয়েছে।
গনেমপুর
গনেমপুর (Ganeshpur) ভারতের মহারাষ্ট্র রাজ্যের ভান্দ্রা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে গনেমপুর শহরের জনসংখ্যা হল ৮১৮৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে গনেমপুর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
দিনা আল জুহানি আব্দুল আজিজ
প্রিন্সেস দিনা আলি আল-জুহানী আব্দুল আজিজ ( دينا الجهني; জন্মঃ ১ মার্চ, ১৯৭৫) একজন সৌদি-আমেরিকান ব্যবসায়ী এবং সম্পাদক। তিনি রিয়াদের অবস্থিত ডিএনএ স্টোরের প্রতিষ্ঠাতা ও মালিক। তিনি ১৯৯৮ সালে সৌদি রাজ পরিবারের বিয়ে করেন এবং ভোগ আরব (Vogue Arabia) নামক একটি ম্যাগাজিনের প্রধান সম্পাদক হিসেবে কাজ করেন। ১৩ এপ্রিল, ২০১৭ সালে তাকে ২টি কারণে ম্যাগাজিন থেকে বরখাস্ত করা হয়।
জন্ম এবং ব্যক্তিগত জীবন
তিনি ক্যালিফোর্নিয়া জন্মগ্রহণ করেন। তার বাবা ছিলেন সৌদি আরবের সাবেক যোগাযোগ মন্ত্রী আলী আল জুহানি। তিনি আমেরিকা ও মধ্যপ্রাচ্যে বসবাস করেন করেন। তার বাবা ছিলেন একজন অর্থনীতিবিদ, তিনি আমেরিকার বেশ কয়েকটি বিশ্ববিদ্যালয়ে শিক্ষাদান করতেন। ১৯৯৮ সালে দীনা আল জুহানি সৌদি আরবের রাজকুমার সুলতান বিন ফাহাদ বিন নাসের বিন আব্দুল আজিজকে বিয়ে করেন। তখন তার নামের সাথে প্রিন্সেস যুক্ত হয়। তাদের তিনটি সন্তান হয়, একটি মেয়ে এবং দুইটি ছেলে।
পেশা
ছয় বছর বয়সে ব্রিটিশ পত্রিকা ট্যাটলারের একটি অনুলিপি দেখে তিনি ফ্যাশনে আগ্রহী হইয়ে উঠেন। তিনি বলেন, "আমি প্রতিটি পত্রিকা শুরু থেকে শেষ পর্যন্ত পড়তাম। ফ্যাশন সম্পর্কিত সবকিছুর জন্য আগ্রহী ছিলাম"। বিভিন্ন আন্তর্জাতিক ফ্যাশন শোতে যোগ দেওয়ার পর, তিনি ২০০৬ সালে রিয়াদে তার দোকান "ডিএনএ" প্রতিষ্ঠা করেন। ২০১৩ সালে এর একটি শাখা খোলা হয় কাতারের দোহায়। পারসিয়ান উপসাগরীয় অঞ্চলে এক দশক সফল ব্যবসায় করার পর, তিনি DNACHIC.com নামের একটি ই-শপিং ওয়েবসাইট চালু করেন। এখানে মধ্য প্রাচ্যের গ্রাহকদের কথা মাথায় রেখে পোশাক তৈরী করা হয়। ২০১৬ সালের সেপ্টেম্বর মাসে তিনি ভোগ আরব (Vogue Arabia) এর সম্পাদক হিসেবে দায়িত্ব পান। কিন্তু ম্যাগাজিন ব্যবস্থাপনা নিয়ে বিতর্কের কারণে তাকে অল্প সময় পরেই বরখাস্ত করা হয়।
কি চাহ শঙ্খচিল
কি চাহ শঙ্খচিল (১৯৮৫) মমতাজউদদীন আহমদের রচিত বাংলাদেশের মুক্তিযুদ্ধ বিষয়ক একটি নাটক। মুক্তিযুদ্ধকালীন নারী নির্যাতনের গল্প নিয়ে রচিত এই নাটকটির কেন্দ্রীয় চরিত্র "রোশন আরা"।
রোশন আরা চরিত্রের মধ্য দিয়ে মুক্তিযুদ্ধের সময় পাকিস্তান হানাদার বাহিনীর দ্বারা নির্যাতিত বাংলাদেশী নারীদের চিত্র তুলে ধরা হয়েছে।
তাজপুর ইউনিয়ন, সিংড়া
তাজপুর ইউনিয়ন বাংলাদেশের নাটোর জেলার সিংড়া উপজেলার অন্তর্গত একটি ইউনিয়ন পরিষদ। এটি ৭৫.৬০ কিমি২ (২৯.১৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,২৯২ জন। ইউনিয়নটিতে মোট গ্রামের সংখ্যা ৩২টি ও মৌজার সংখ্যা ২২টি।
যমুনা নদী (পশ্চিমবঙ্গ)
ইতিহাস
পশ্চিমবাংলার ত্রিবেণী সংগমের অন্যতম নদী যমুনা অতীতে প্রবহমান ও গুরুত্বপূর্ণ নদী ছিল। পঞ্চদশ শতকে বিপ্রদাস পিপলাই এর কালে "যমুনা বিশাল অতি" বলে উল্লেখ করা আছে। ত্রিবেণী সপ্তগ্রামের বর্ণনায় বিপ্রদাস বলেছেন 'গঙ্গা আর সরস্বতী যমুনা বিশাল অতি, অধিষ্ঠান উমা মাহেশ্বরী '। কালক্রমে যমুনা তার প্রবাহ হারিয়ে খালের আকারে বয়ে গঙ্গাতে পড়েছে ।
গতিপথ
নদীটি নদিয়া জেলার অতীতের মূল স্রোতধারা ভাগীরথী থেকে উৎপন্ন হয়ে ইছামতী পর্যন্ত প্রবাহিত হত। এর পর নদীটি নদীয়া থেকে উত্তর ২৪ পরগনা জেলায় প্রবেশ করে বেশ কয়েকটি জনপদ- হরিণঘাটা, গাইঘাটা ও গোবরডাঙার পাশ দিয়ে প্রবাহিত হয়ে চারঘাটের কাছে ইছামতি নদীতে মিলিত হয়েছে। এই নদীটির প্রধান উপনদী হল চৈতা নদী। চৈতা নদী যমুনা নদীর সঙ্গে মিলিত হয় ট্যাংরার কাছে। নদিটিতে বছরের অন্য সময় জল না থাকলেও বর্ষার সময় প্রচুর জল বহন করে ও বন্যার সৃষ্টি করে।
হন্ডুরীয় সাদা বাদুড়
হন্ডুরীয় সাদা বাদুড় (ইংরেজি: Honduran white bat )(বৈজ্ঞানিক নাম: Ectophylla alba), এটি ক্যারিবিয়ান অঞ্চলে তাবু তৈরীকারী সাদা বাদুড় (Caribbean white tent-making bat) বলে, এটি ফিলোস্টোমাটিডে  (Phyllostomatidae)  এক প্রজাতির বাদুড়।  এটি ইকটোফিলা গণের(Ectophylla) একমাত্র প্রজাতি।  গণ এবং প্রজাতিটি উভয়ই বৈজ্ঞানিকভাবে ১৮৯২ সালে প্রথম বর্ণিত হয়েছিল। এর স্বতন্ত্র, সম্পূর্ণ সাদা ত্বক ও লোম রয়েছে, যা কেবলমাত্র ১,৩০০ পরিচিত প্রজাতির বাদুড়ের ছয়টিতে পাওয়া যায়।   এটি তার দাঁত দিয়ে পাতার  মাঝখানে ফেটে "তাঁবু" তৈরি করে এবং এটি দিনের বেলা এই তাঁবুগুলিতে থাকে।  স্ত্রী বাদুড় গুলো প্রায় প্রতি বছরে দু'বার গর্ভবতী হতে পারে এবং একবারে শুধু  একটি বাচ্চা জন্ম দেয়।
এটি হন্ডুরাস, নিকারাগুয়া, কোস্টারিকা এবং পশ্চিম পানামায় সমুদ্র স্তর থেকে ২,৩০০ ফুট উচ্চভূমির অঞ্চলে পাওয়া যায়। আবাসস্থলের ক্ষতির কারণে এটি আইইউসিএন হুমকিতে থাকা প্রজাতির তালিকায়  আছে।  এর উজ্জ্বল হলুদ কান, নাক-পাতা এবং ঠোঁট ক্যারোটিনয়েড এর কারণে  রঞ্জিত;  এই বিস্তারের পদ্ধতিটি মানুষের মধ্যে ম্যাকুলার(Macular) অবক্ষয়কে বোঝার এবং চিকিৎসা পদ্ধতি আবিস্কারে  গবেষণা করা হচ্ছে।
আবাসভূমি
হন্ডুরীয় সাদা বাদুড়টি কোস্টারিকা, হন্ডুরাস, নিকারাগুয়া এবং পানামাসহ মধ্য আমেরিকার বেশ কয়েকটি দেশে দেখা যায় ।
এটি মধ্য আমেরিকাতে চারটি প্রজাতির পাতা-নাকযুক্ত বাদুড়; বেশিরভাগ দক্ষিণ আমেরিকাতে পাওয়া যায়।  এর পরিসীমা সমুদ্রতল থেকে ০-৭০০ মিটার (০-২২,২৯৭ ফুট) উচ্চ অঞ্চলে বাস করে।  এটি ভেজা চিরসবুজ বন এবং গৌণ বনগুলিকে পছন্দ করে, যা এর নির্দিষ্ট ছাঁটাই এবং খাদ্যের প্রয়োজনীয়তার সাথে সামঞ্জস্য করতে পারে।
প্রাইড অ্যান্ড প্রেজুডিস
প্রাইড অ্যান্ড প্রেজুডিস (ইংরেজি: Pride and Prejudice) জেন অস্টেন রচিত একটি উপন্যাস। ১৭৯৬ সালে এই উপন্যাস রচনার কাজ শুরু হয়। এটি লেখিকার উপন্যাস রচনার দ্বিতীয় প্রয়াস এবং তার সেন্স অ্যান্ড সেন্সিবিলিটি, প্রাইড অ্যান্ড প্রেজুডিস, নরদ্যাঙ্গার অ্যাবে উপন্যাসত্রয়ীর অন্যতম। উপন্যাসটি প্রকাশিত হতে বারো বছরেরও বেশি সময় লেগেছিল। অস্টেন ১৭৯৭ সালেই মূল পাণ্ডুলিপিটি রচনার কাজ শেষ করে ফেলেছিলেন। এই পাণ্ডুলিপি রচনার কাজটি তিনি করেন হ্যাম্পশায়ারের স্টিভেনটনে। এখানকারঈ এক টাউন রেকটরিতে তিনি তার পিতামাতা ও ভাইবোনদের সঙ্গে বাস করতেন। অস্টিন প্রথমে উপন্যাসটির নাম দিয়েছিলেন ফার্স্ট ইম্প্রেশনস। তবে এই নামে বইটি আদৌ কোনোদিন প্রকাশিত হয়নি। বরং তিনি পাণ্ডুলিপিতে ব্যাপক সংশোধনী আনেন, তারপর পুনরায় উপন্যাসটির নতুন নামকরণ করেন এবং শেষে প্রাইড অ্যান্ড প্রেজুডিস নামে বইটি প্রকাশিত হয়। উপন্যাসটির নতুন নামকরণের ক্ষেত্রে অস্টেন সম্ভবত ফ্যানি বার্নির সিসিলিয়া উপন্যাসটির শেষ অধ্যায়ের (যার শিরোনামও "প্রাইড অ্যান্ড প্রেজুডিস", শব্দটি এখানে মোটা বড়ো হাতের হরফে তিনবার মুদ্রিত হয়েছিল) দ্বারা প্রভাবিত হয়েছিলেন বলে অনুমিত হয়।
উপন্যাসের কেন্দ্রীয় চরিত্র এলিজাবেথ বেনেট। ঊনবিংশ শতাব্দীর সূচনাভাগের ইংল্যান্ডের ভূম্যধিকারী উচ্চবিত্ত সমাজে তার আচরণ, বেড়ে ওঠা, নৈতিকতাবোধ, শিক্ষা ও বিবাহকে কেন্দ্র করে উপন্যাসের ঘটনাগুলি বিন্যস্ত। এলিজাবেথ এক মফঃস্বলবাসী ভদ্রলোকের দ্বিতীয়া কন্যা। সে লন্ডনের নিকটস্থ হার্টফোর্ডশায়ারে অবস্থিত মেরিটন নামে এক কাল্পনিক শহরে বাস করত।
উপন্যাসের পটভূমি ঊনবিংশ শতাব্দীর সূচনাকাল হলেও, এই উপন্যাসটি আধুনিক পাঠকের কাছেও সমান জনপ্রিয়। আজও সাহিত্য সমালোচকগণ এই বইটির প্রশংসা করে থাকেন। আধুনিক কালে এর জনপ্রিয়তার ফলস্রুতিতে এই উপন্যাস একাধিকবার চলচ্চিত্রায়িত ও মঞ্চায়িত হয়েছে এবং এই উপন্যাসের চরিত্র ও কেন্দ্রীয় বিষয়বস্তু অবলম্বনে একাধিক উপন্যাস ও গল্পও লিখিত হয়েছে। অদ্যাবধি সারা বিশ্বে এই উপন্যাসের প্রায় ২০ মিলিয়ন কপি বিক্রিত হয়েছে। বইটি বাংলা অনুবাদ করেছেন তুহিন কুমার মুখোপাধ্যায়।
শেখ ইউসুফ হারুন
শেখ ইউসুফ হারুন বাংলাদেশী সরকারি কর্মকর্তা যিনি বর্তমানে বাংলাদেশ অর্থনৈতিক অঞ্চল কর্তৃপক্ষের নির্বাহী চেয়ারম্যান হিসেবে দায়িত্ব পালন করছেন। তিনি জনপ্রশাসন মন্ত্রণালয়ের সাবেক সিনিয়র সচিব এবং এর পূর্বে ঢাকা জেলার জেলা প্রশাসক হিসেবে দায়িত্ব পালন করেছেন।
জীবনের প্রথমার্ধ
হারুন ১৯৬২ সালের ১৫ মে পূর্ব পাকিস্তানের সাতক্ষীরা জেলার আশাশুনি উপজেলার দুর্গাপুর ইউনিয়নে জন্মগ্রহণ করেন। ১৯৭৮ সালে, তিনি পাইকগাছা উচ্চ বিদ্যালয় থেকে এসএসসি এবং ১৯৮০ সালে ব্রজলাল কলেজ থেকে এইচএসসি সম্পন্ন করেন। তিনি যথাক্রমে ১৯৮৪ এবং ১৯৮৫ সালে রাজশাহী বিশ্ববিদ্যালয় থেকে ফলিত রসায়নে স্নাতক এবং স্নাতকোত্তর সম্পন্ন করেন।
কর্মজীবন
হারুন ১৯৮৬ সালে অষ্টম বিসিএস পরীক্ষার ব্যাচের অংশ হিসেবে বাংলাদেশ সিভিল সার্ভিসে যোগদানের পর সহকারী কমিশনার, অতিরিক্ত জেলা প্রশাসক ও উপজেলা নির্বাহী অফিসার হিসেবে দায়িত্ব পালন করেন। তিনি সুনামগঞ্জ জেলায় ১ম শ্রেণীর ম্যাজিস্ট্রেট ও সিনিয়র সহকারী কমিশনার হিসেবে দায়িত্ব পালন করেন। তিনি গোপালগঞ্জ জেলার জেলা প্রশাসক হিসেবে দায়িত্ব পালন করেছেন। তিনি ২০১৩ এবং ২০১৪ সালে ঢাকা জেলার জেলা প্রশাসক ছিলেন। তিনি ২০১৩ সালে সাভার উপজেলার রানা প্লাজায় ঢাকা গার্মেন্টস কারখানা ধসের পর পুনরুদ্ধারের প্রচেষ্টার অংশ ছিলেন। র‌্যাপিড অ্যাকশন ব্যাটালিয়ন -১০-এর সদর দপ্তর বুড়িগঙ্গা নদীর একটি গুরুত্বপূর্ণ চ্যানেলের অংশ হওয়ার কারণে তাদের আসল স্থানটি বাতিল করার পরে তাকে একটি অবস্থান খুঁজে বের করার দায়িত্ব দেওয়া হয়েছিল। তিনি ২০১৪ সালে জগন্নাথ বিশ্ববিদ্যালয়ের অবৈধভাবে দখলকৃত সম্পত্তি পুনরুদ্ধারের জন্য গঠিত কমিশনের অংশ ছিলেন।
হারুন তিন বছর প্রধানমন্ত্রীর কার্যালয়ে দায়িত্ব পালন করেন। তিনি ২০১৯ সালে স্বাস্থ্য ও পরিবার কল্যাণ মন্ত্রণালয়ের চিকিৎসা শিক্ষা ও পরিবার কল্যাণ বিভাগের সচিব ছিলেন। ২০১৯ সালের ৩০ ডিসেম্বর স্বাস্থ্য ও পরিবার কল্যাণ মন্ত্রণালয় থেকে তাকে জনপ্রশাসন মন্ত্রণালয়ের সচিব হিসেবে বদলি করা হয়। তিনি জনপ্রশাসন মন্ত্রণালয়ে সচিব এবং পদোন্নতির পর সিনিয়র সচিব হিসেবে দায়িত্ব পালন করেন। তার আমলে, ২০২০ সালের এপ্রিলে সরকারী কর্মকর্তাদের পূর্বানুমতি ছাড়া মিডিয়ার সাথে কথা বলা থেকে বিরত রাখার আদেশ জারি করা হয়েছিল। তিনি জামালপুর জেলার জেলা প্রশাসক আহমেদ কবিরকে পদচ্যুত, তার এবং একজন মহিলা সহকর্মীর মধ্যে অনুপযুক্ত আচরণ দেখানোর একটি ভিডিও ২০২০ সালে সোশ্যাল মিডিয়ায় ভাইরাল হওয়ার পরে। হারুন আরও জানান, কবিরকে আর কখনো সিভিল সার্ভিসে পদোন্নতি দেওয়া হবে না। ৭ জুলাই ২০২১ তারিখে, হারুনকে তিন বছরের চুক্তিতে বাংলাদেশ অর্থনৈতিক অঞ্চল কর্তৃপক্ষের চেয়ারপারসন নিযুক্ত করা হয়।
হারুন এবং বাংলাদেশের প্রধানমন্ত্রীর মুখ্য সচিব আহমেদ কায়কাউস ২৪ আগস্ট ২০২১ তারিখে সিলেটে DBL গ্রুপ কর্তৃক শ্রীহট্ট অর্থনৈতিক অঞ্চলের উদ্বোধন করেন। হারুন গণমাধ্যমকে জানান, চট্টগ্রামের বঙ্গবন্ধু শেখ মুজিব শিল্প নগরের জন্য ১৫৩ জন বিনিয়োগকারীর কাছ থেকে প্রস্তাব পেয়েছেন। তিনি বাংলাদেশ ইনস্টিটিউট অব গভর্নেন্স অ্যান্ড ম্যানেজমেন্টের পরিচালক ছিলেন।
শাঙনগগনে ঘোর ঘনঘটা, নিশীথযামিনী রে
শাঙনগগনে ঘোর ঘনঘটা, নিশীথযামিনী রে (আদি পাঠ: সজনি গো, আঁধার রজনী ঘোর ঘনঘটা ) হল একটি জনপ্রিয় রবীন্দ্রসংগীত। এটি রবীন্দ্রনাথ ঠাকুরের ভানুসিংহ ঠাকুরের পদাবলী (আষাঢ় ১২৯১) কাব্যগ্রন্থের ১৩ সংখ্যক কবিতা এবং কবির গীতি-সংকলন গীতবিতান গ্রন্থের ‘প্রকৃতি’ পর্যায়ের অন্তর্গত ‘বর্ষা’ উপপর্যায়-ভুক্ত ৩১ সংখ্যক গান। ১২টি ছত্রে বিন্যস্ত গানটি পিলু-মল্লার রাগ ও ত্রিতালে নিবদ্ধ।
গানটির স্বরলিপি প্রথম প্রকাশিত হয় কেতকী (১৩২৬ বঙ্গাব্দ) গ্রন্থে এবং পরে স্বরবিতান গ্রন্থের একাদশ খণ্ডে। স্বরলিপিকার ছিলেন দিনেন্দ্রনাথ ঠাকুর।
১৩২৮ বঙ্গাব্দের ২৭ শ্রাবণ বিদেশ-প্রত্যাগত রবীন্দ্রনাথকে সংবর্ধিত করতে শান্তিনিকেতনে আয়োজিত ‘বর্ষাসঙ্গীত’ অনুষ্ঠানে এই গানটি গীত হয়। এরপর ‘বর্ষামঙ্গল’ শিরোনামে এটি ১৩৩২ বঙ্গাব্দে প্রকাশিত গীতিপুথিকা-য় মুদ্রিত হয়। ১৩৩২ বঙ্গাব্দের ৩ শ্রাবণ শান্তিনিকেতনে ‘বর্ষামঙ্গল’ অনুষ্ঠানে এটি গীত হয়।
প্রকাশ
ভারতী পত্রিকার আশ্বিন ১২৮৪ (অক্টোবর ১৮৭৭) সংখ্যায় যে পাঁচটি গান একসঙ্গে প্রকাশিত হয়েছিল, "শাঙনগগনে ঘোর ঘনঘটা, নিশীথযামিনী রে" গানটি তার মধ্যে অন্যতম। পত্রিকায় গানটি মুদ্রিত হয়েছিল ‘ভানুসিংহের কবিতা’ শিরোনামে। ভানুসিংহ ঠাকুরের পদাবলী থেকে কড়ি ও কোমল কাব্যগ্রন্থের দ্বিতীয় সংস্করণে (১৩০২ বঙ্গাব্দ) সংকলিত হয়েছিল; কিন্তু বর্তমান সংস্করণে এটি বর্জিত। সত্যপ্রসাদ গঙ্গোপাধ্যায় সম্পাদিত কাব্যগ্রন্থাবলী গ্রন্থের (১৩০৩) ‘ভানুসিংহের কবিতা’ অংশে এটি ‘অভিসার’ শিরোনামে মুদ্রিত হয়। এই গ্রন্থের ভূমিকায় রবীন্দ্রনাথ লিখেছিলেন, “ভানুসিংহের অনেকগুলি কবিতা লেখকের ১৫।১৬ বৎসর বয়সের লেখা – আবার তাহার মধ্যে গুটিকতক পরবর্তীকালের লেখাও আছে।” "শাঙনগগনে ঘোর ঘনঘটা, নিশীথযামিনী রে" এই প্রথম পর্যায়ভুক্ত রচনা। এছাড়াও ছাড়াও এই গানটি কাব্য-গ্রন্থ (১৩২৩) ও গীতবিতান (দ্বিতীয় সংস্করণ, প্রথম খণ্ড, ভাদ্র ১৩৪৬) সংকলনেও গ্রন্থিত হয়।
রেকর্ড
"শাঙনগগনে ঘোর ঘনঘটা, নিশীথযামিনী রে" গানটি রেকর্ড করেছিলেন কণিকা বন্দ্যোপাধ্যায় (এন২৭৭৪৭), নীলিমা সেন (ইএএসডি ১৩৬২ স্টিরিও), সুমিত্রা সেন ও শ্রবণা ভট্টাচার্য। বৌঠাকুরানীর হাট চলচ্চিত্রে এই গানটি গেয়েছিলেন লতা মঙ্গেশকর। এছাড়া ভানুসিংহের পদাবলী গীতি-আলেখ্যেও (ইএএসডি ১৪১৭ স্টিরিও, এইচটিসিএস ০২বি ২৫১৩ স্টিরিও) এই গানটি অন্তর্ভুক্ত হয়েছিল।
ভৌগোলিক গঠন
ভৌগোলিক গঠন হলো পৃথিবীর প্রাকৃতিকভাবে গঠিত গঠনাকৃতি। প্রাকৃতিক ভৌগোলিক গঠনগুলো ভূমিরূপ এবং বাস্তুতন্ত্র নিয়ে গঠিত। উদাহরণস্বরূপ, ভূখণ্ডের ধরন (পরিবেশের প্রাকৃতিক উপাদান) হলো প্রাকৃতিক ভৌগোলিক গঠন। বিপরীতে, মানব বসতি বা অন্যান্য প্রকৌশলগত রূপগুলি কৃত্রিম ভৌগোলিক গঠনের ধরন হিসাবে বিবেচিত হয়।
বাস্তুতন্ত্র
আবাসকে বর্ণনা করার জন্য দুটি পৃথক শব্দ রয়েছে: বাস্তুসংস্থান এবং বায়োম। একটি বাস্তুতন্ত্র হল জীবের একটি সম্প্রদায়। বিপরীতে, বায়োমগুলি বিশ্বের বৃহত্‌ অঞ্চল দখল করে থাকে এবং প্রায়শঃই পর্বতশ্রেণীসহ বিভিন্ন ধরনের ভৌগোলিক গঠনকে ধারণ করে।
একটি বাস্তুসংস্থানের মধ্যে জৈব বৈচিত্র্য হলো আন্তঃআলিয়া, স্থলজগত, সামুদ্রিক এবং অন্যান্য জলজ বাস্তুতন্ত্রসহ সমস্ত উত্‌স থেকে জীবিত প্রাণীর মধ্যকার পরিবর্তনশীলতা। জীবিত জৈব পদার্থগুলো তারা যে পরিবেশে থাকে সেখানকার প্রতিটি উপাদানের সাথে ঘনিষ্টভাবে সম্পর্কিত থাকে এবং বাস্তুতন্ত্র এমন পরিস্থিতিকে বিবৃত করে যেখানে জীব এবং তাদের পরিবেশের মধ্যকার আন্তঃসম্পর্ক বিদ্যমান রয়েছে।
বায়োম দ্বারা বাস্তুতন্ত্রের একই প্রজাতির গাছপালা, প্রাণী এবং মাটিতে বিস্তৃত জৈব উপাদানসমূহের বৃহত্‌ অঞ্চলগুলিকে নির্দেশ কা হয়ে থাকে। বায়োমকে গাছের কাঠামো (যেমনঃ বৃক্ষ, ঝোপঝাড় এবং ঘাস), পাতার ধরন (যেমনঃ ব্রডলিফ এবং সুইডাফ), গাছের ব্যবধান (বন, কাঠের ভূমি, সাভানা) এবং জলবায়ু প্রভৃতির উপর ভিত্তি করে সংজ্ঞায়িত করা হয়। বাস্তুঅঞ্চলের মতো করে জিনগত, করশাস্ত্রীয় বা ঐতিহাসিক মিল দ্বারা বায়োমগুলি সংজ্ঞায়িত হয় না। বায়োমগুলি প্রায়শঃই পরিবেশগত উত্তরসূরি এবং বিবিধ উদ্ভিদের পারস্পরিক সম্মিলনে দিক থেকে চিহ্নিত হয়।
ভূমিরূপ
একটি ভূমিরূপ একটি ভূতাত্ত্বিক একক নিয়ে গঠিত এবং ভূভাগের অংশ হিসাবে ভূ-পৃষ্ঠের পৃষ্ঠতল এবং অবস্থান দ্বারা মূলতঃ সংজ্ঞায়িত হয় এবং এরা সাধারণত ভূবিদ্যার একটি উপাদান। ভূমিরূপকে উচ্চতা, ঢাল, স্থিতি, স্তরায়ণ, শিলার প্রকরণ এবং মাটির ধরনের মতো বৈশিষ্ট্যগুলি দ্বারা শ্রেণিবদ্ধ করা হয়। এর মধ্যে রয়েছে বার্ম, স্তুপ, পাহাড়, খাড়া ভূমি, উপত্যকা, নদী এবং আরও অনেক উপাদান। মহাসাগর এবং মহাদেশগুলি সর্বোচ্চ ধাপের ভূমিরূপ। জলভাগ হলো জলের কোনও উল্লেখযোগ্য পরিমাণের জমে থাকা, যা সাধারণত পৃথিবীকে আবৃত করে রাখে। "জলভাগ" শব্দটি দ্বারা প্রায়শঃই মহাসাগর, সমুদ্র এবং হ্রদকে বুঝানো হয়; তবে এর মধ্যে জলের ছোট ছোট অংশগুলো, যেমনঃ পুকুর, ছড়া বা জলাভূমিও অন্তর্ভুক্ত থাকতে পারে। নদী, স্রোতস্বীনি, খাল এবং অন্যান্য ভৌগোলিক গঠন যেখানে জল এক স্থান থেকে অন্য স্থানে প্রবাহিত হয় তাদেরকে সর্বদা জলভাগ হিসাবে বিবেচনা করা হয় না, তবে এদেরকে জল দ্বারা গঠিত ভৌগোলিক গড়ন হিসাবে অন্তর্ভুক্ত করা হয়।
বসতি
একটি বসতি হল একটি স্থায়ী বা অস্থায়ী সম্প্রদায় যেখানে লোকজন বাস করে। বসতির ক্ষেত্রের মধ্যে স্বল্প সংখ্যক দল একত্রিত হয়ে বসবাস করা থেকে শুরু করে চতুর্পার্শ্বে নগর-অঞ্চলগুলোর সাথে সংযুক্ত বৃহত্‌ মহানগরও অন্তর্ভুক্ত। অন্যান্য ভূদৃশ্য গঠন, যেমনঃ রাস্তাঘাট, বেষ্টনী, মাঠ, সীমানা তীর এবং গর্ত, পুকুর, উদ্যান এবং কাঠ, কল, প্রাসাদ, পরিখা এবং উপাসনালয়কে বসতির অংশ হিসাবে বিবেচনা করা যেতে পারে।
প্রকৌশল স্থাপনা
প্রকৌশলগত ভৌগোলিক গঠনের মধ্যে মহাসড়ক, সেতু, বিমানবন্দর, রেলপথ, ভবনসমূহ, বাঁধসমূহ এবং জলাধারসমূহ অন্তর্ভুক্ত এবং নৃমন্ডলের অংশ কারণ এগুলি মানব-নির্মিত ভৌগোলিক গড়ন।
হাজি-মির্জা হাসান রুশদিহ্‌
Coordinates: [//tools.wmflabs.org/geohack/geohack.php?pagename=Haji-Mirza_Hassan_Roshdieh&params=38_04_19.61_N_46_17_48.13_E_region:IR <span class="geo-dms" title="Maps, aerial photos, and other data for this location"> 38°04′19.61″N 46°17′48.13″E  ﻿ / ﻿ <span class="geo-dec" title="Maps, aerial photos, and other data for this location">38.0721139°N 46.2967028°E ﻿ / 38.0721139; 46.2967028   ]  হাজি মির্জা হাসান তাবরিজি  (میرزا حسن تبریزی; ৪ জুলাই ১৮৫১, তাবরিজ – ১২ ডিসেম্বার,১৯৪৪, ক্বম), হাসান রুশদি  (حسن رشدیه) নামে বেশি পরিচিত, ছিলেন একজন এরানি যাজক, শিক্ষক, রাজনৈতিক এবং সাংবাদিক। তিনি ইরানকে কিছু আধুনিক শিক্ষা পদ্ধতির সাথে পরিচিত করান, বিশেষত বর্ণমালা শিক্ষা পদ্ধতিতে। ইরানের প্রাথমিক বিদ্যালয়ে এগুলো এখনো ব্যবহৃত হয়। ডান|থাম্ব|হাসান রুশদিহ্‌'র একটি ছবি হাসান রুশদি ছিলেন একজন ইরানি-আজারবাইজানি জাতির মানুষ এবং টুয়েল্ভার শিয়া যাজকংক্রান্ত শিক্ষা সেখানে লাভ করেন। রুশদিহ নাজাফে গিয়ে ধর্ম শিক্ষার সিদ্ধান্ত বাতিল করেন যখন আখতার সংবাদ পত্রে সেখানে পার্সিয়ান ভাষায় পড়ার জন্য কঠোর পরিশ্রমের একটি নিবন্ধন পড়েন। ১৯৮০ সালে তিনি বেইরুত ত্যাগ করেন এবং দার উল-মু'আল্লিমিন (শিক্ষক বিদ্যালয়) এ দুই বছর পড়াশুনা করেন। এবং পরবর্তীতে তার ইস্তানবুল এবং ইজিপ্ট পরিদর্শনের পাশাপাশি পড়াশুনা চালিয়ে যান। ১৮৮৩ সালে তিনি ইয়েরেভান এর উদ্দেশ্যে বেরিয়ে পড়েন এবং সেখানে মুসলিমদের জন্য একটি আধুনিক বিদ্যালয় প্রতিষ্ঠা করেন।  তার নতুন শিক্ষা পদ্ধতিতে, পার্সিয়ান এবং আজেরি ভাষা'র শিক্ষাদানের জন্য তিনি বর্ণমালার পরিবর্তে শব্দের প্রচল করেন। যাতে আরবি লিপি ব্যবহৃত হতো। ইয়েরেভান এ চার বছর বিদ্যালয় ব্যবস্থাপনার সময়, রুশদি আজারবাইজানি ভাষায় ভাতান দিলি ( মাতৃ ভাষা )  রচনা করেন, যা ককেসাস এর কিছু বিদ্যালয় এ ব্যবহৃত হতো এবং তা অক্টোবর বিপ্লব পর্যন্ত চলতে থাকে।
ভৌগোলিক গঠন
মানচিত্রাঙ্কনিক গঠন
মানচিত্রাঙ্কনিক গঠন এমন একটি বিমূর্ত ভৌগোলিক গঠন, যা মানচিত্রে প্রদর্শিত হয়, কিন্তু গ্রহে এরা অবস্থিত হলেও তা বাস্তবে দৃষ্ট হয় না। উদাহরণস্বরূপ, অক্ষাংশ, দ্রাঘিমাংশ, নিরক্ষীয় অঞ্চল এবং প্রধান অক্ষ পৃথিবীর মানচিত্রে প্রদর্শিত হয় কিন্তু এটি বাস্তবে বিদ্যমান নয়। এটি একটি তাত্ত্বিক রেখা যা তথ্যসূত্র, দিক নির্নয় এবং পরিমাপের জন্য ব্যবহৃত হয়।
হাজি-মির্জা হাসান রুশদিহ্‌
ইয়েরেভান এ থাকাকালীন সময় নাসের-আল-দিন শাহ এর সাথে পরিচিত হন, যিনি তাকে নাখিছেভান এ নিয়ে যান। পরবর্তীতে রুশদিহ্‌ আবার তার  মাতৃভূমি ইরানের তাবরিজ এ চলে আসেন যেখানে তিনি ১৮৮৬ বা ১৮৮৭ সালে প্রথম প্রাথমিক বিদ্যালয় প্রতিষ্ঠা করেন। আহমদ কাসরাভি তার বইতে দাবী করেছিলেন যে আলি খান আমিন উদ-দৌলা ( তৎকালীন ইরানের প্রধানমন্ত্রী) এর সাহায্যে  প্রতিষ্ঠিত হয়েছিল। কিন্তু মির্জা হাসানের ছেলে ফকরুদ্দিন রুশদিহ্‌ এর নথি অনুসারে এর কোনো প্রমাণ পাওয়া যায়না।
উক্ত বিদ্যালয়টি তখনকার রক্ষনশীল তাবরিজিদের দ্বারা প্রত্যাখ্যাত হয়েছিল, বিশেষভাবে ধর্মীয় যাজকদের দ্বারা। তার এই যুক্তি দেখান যে উক্ত বিদ্যালয়টি গীর্জা'র ঘণ্টার মতো এবং রুশদিহ ছাত্রদেরকে ইসলাম ত্যাগ করানোর চেষ্টা চালচ্ছিল। এর ফলে এক দাঙ্গা লেগে যায় এবং তার অনেক বিদ্যালয়কে ধ্বংস করা হয়। এর কারণে অনেক শিক্ষার্থী আহত-নিহত হয়। এটি ছিল গুলি নিয়ে একটি হত্যাকাণ্ড, এবং পরবর্তীতে এই আধুনিক বিদ্যালয়গুলোর বিরুদ্ধে ফতোয়া জারি করা হয় যার ফলে শেষ পর্যন্ত তিনি তাবরিজ ছেড়ে পালাতে বাধ্য হন। বাম|থাম্ব|300x300পিক্সেল|হাসান রুশদিহ্‌'র ছাত্রদের সাথে তাঁর ছবি। তেহরানে, মোজাফফার-আল-দিন শাহ এর শাসনামলে এবং আমিন উদ-দৌলা এর প্রধানমন্ত্রীত্বকালীন সময়ে, সরকারের সহায়তায় রুশদিহ্‌ রুশদিহ্‌ স্কুল পরিচালনা শুরু করেন। তিনি রাজনৈতিক সংগঠন মা'রেফ এসোসিয়েশন এর সদস্য ছিলেন এবং ইরান ের সাংবিধানিক বিপ্লবের সময় স্বাধীনতার জন্য যুদ্ধ করেন, যা তাকে কয়েকবার ইরান ছেড়ে পালাতে বাধ্য করে।
সর্বশেষবার ইরানে ফেরার পর, ১৯০৪ সালে একটি ম্যাগাজিন এবং একটি নতুন বিদ্যালয় প্রতিষ্ঠা করেন, দুটোর নামই ছিল মাক্তাব । ১৯২৭ সালে তিনি তার রাজনৈতিক এবং শিক্ষা কার্যক্রম বন্ধ করেন এবং ক্বম এ  চলে আসেন, যেখানে তিনি ১৯৪৪ সালে মৃত্যুবরণ করেন এবং সমাহিত হন।
রুশদিহ্‌ প্রথম আজারবাইজানি যিনি শিশুদের জন্য কবিতা লেখেন।  তিনি অন্ধদের জন্য শিক্ষা ব্যবস্থার পরিকল্পনা করেন এবং ইরানে একটি বালিকা বিদ্যালয় স্থাপনে সহায়তা করেন। তিনি আজারবাইজানি এবং পার্সিয়ান ভাষায় কিছু বই এবং নিবন্ধন রচনা করেন। তখনকার অটোমান সম্রাজ্যে প্রাথমিক বিদ্যালয়ের নাম রুশিদিঈ হবার পর থেকে সবাই তাকে রুশদিহ্‌ নামে ডাকা, কারণ তিনিই প্রথম ইরানে এইরকম বিদ্যালয় প্রতিষ্ঠা করেন।
নিমা ইউশিজ এর বিখ্যাত কবিতা yād-e ba’zi nafarāt (কিছু মানুষের স্মৃতিতে) রুশদিহ্‌'র নাম উল্লেখ করা হয়।
পিওত্র জেলিনস্কি
পিওত্র সেবাস্তিয়ান জেলিনস্কি (Piotr Zieliński, ; জন্ম: ২০ মে ১৯৯৪; পিওত্র জেলিনস্কি নামে সুপরিচিত) হলেন একজন পোলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং পোল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
২০০৯ সালে, জেলিনস্কি পোল্যান্ড অনূর্ধ্ব-১৫ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০১৩ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ৮০ ম্যাচে ১০টি গোল করেছেন।
প্রারম্ভিক জীবন
পিওত্র সেবাস্তিয়ান জেলিনস্কি ১৯৯৪ সালের ২০শে মে তারিখে পোল্যান্ডের জোম্পকোভিৎসে শ্লোস্কিয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জেলিনস্কি পোল্যান্ড অনূর্ধ্ব-১৫, পোল্যান্ড অনূর্ধ্ব-১৬, পোল্যান্ড অনূর্ধ্ব-১৭, পোল্যান্ড অনূর্ধ্ব-১৮, পোল্যান্ড অনূর্ধ্ব-১৯ এবং পোল্যান্ড অনূর্ধ্ব-২১ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। পোল্যান্ডের বয়সভিত্তিক দলের হয়ে তিনি প্রায় ৪ বছরে ৪৪ ম্যাচে অংশগ্রহণ করে ৯টি গোল করেছেন।
সুরাকা বিন মালিক
সুরাকা ইবনে মালিক ছিলেন নবী মুহাম্মদ সাল্লালাহু আলাইহি ওয়া সাল্লাম এর একজন সাহাবী। তিনি কুরাইশ গোত্রের লোক ছিলেন।  ইসলাম গ্রহণের পূর্বে তিনি মক্কা থেকে মদীনা হিজরতের পথে নবী মুহাম্মদ ও তার সঙ্গী আবু বকরের পিছু নিয়েছিলেন।
মুহাম্মদের মৃত্যু
মুহাম্মদের মৃত্যুর পর সুরাকা অত্যন্ত ব্যথিত ও আশাহত হয়ে পড়েন এই ভেবে যে নবী মুহাম্মদের দেওয়া বহু আকাঙ্খিত পারস্যের খসরুর বালা পরিধানের প্রতিশ্রুতি পূর্ণ না করেই মুহাম্মদ ইহধাম ত্যাগ করলেন এবং আশঙ্কা করলেন উক্ত প্রতিশ্রুতি আর কখনোই পূরণ হবে না|
ওমরের খিলাফতকালে নবী মুহাম্মদের প্রতিশ্রুতির সত্যতা
বহুদিন পর অবশেষে দ্বিতীয় খলিফা ওমরের খিলাফতকালে পারস্য বিজিত হয়| খলিফা ওমর যুদ্ধলব্ধ সম্পদসমূহের মাঝে রাজা খসরুর পোশাক দেখতে পেয়ে সুরাকাকে ডেকে পাঠান তাকে রাজা খসরুর বালা পরিধান করিয়ে নবী মুহাম্মদের প্রতিশ্রুতিকে পূর্ণতা দান করার জন্য| অবশেষে দীর্ঘ আকাঙ্খিত প্রতিশ্রুত সম্মাননা পেয়ে সুরাকা ঈশ্বরভক্তি ও নবীর স্বরণে অশ্রুসিক্ত এবং আবেগাপ্লুত হয়ে পড়েন|
জাগ্গী বাসুদেব
থাম্ব| ১৩ এপ্রিল, ২০১৭ তারিখে নয়াদিল্লীর [[রাষ্ট্রপতি ভবন|রাষ্ট্রপতি ভবনে সাধুগুরু জগ্গি‌ বাসুদেবকে পদ্মবিভূষণ দিচ্ছেন প্রণব মুখার্জি। ]] সদগুরু জাগ্গী‌ বাসুদেব (জন্ম ৩ সেপ্টেম্বর ১৯৫৭) একজন ভারতীয় যোগী, অতীন্দ্রিযবাদী এবং একজন লেখক। তিনি ঈশা ফাউন্ডেশন প্রতিষ্ঠা করেন। এটি একটি অলাভজনক সংস্থা যা সারা বিশ্বে যোগ প্রোগ্রাম করে। এছাড়া এটি সামাজিক প্রচার, শিক্ষা এবং পরিবেশগত উদ্যোগে জড়িত।  তার বই "স্বাস্থ্য", "ধর্ম, আধ্যাত্মিকতা এবং বিশ্বাস", এবং "পরামর্শ, কীভাবে-কী এবং বিবিধ" ইত্যাদি একাধিক বিভাগে নিউইয়র্ক টাইমস শ্রেষ্ঠ বিক্রেতা তালিকাতে ছিল। তিনি জাতিসংঘের সদর দপ্তর, বিশ্ব অর্থনৈতিক ফোরাম, অস্ট্রেলিয়ান লিডারশিপ রিট্রিট, ভারতীয় অর্থনৈতিক সামিট এবং টেড এ একজন প্রধান স্পিকার হয়েছেন। তিনি অক্সফোর্ড ইউনিভার্সিটি, স্ট্যানফোর্ড ইউনিভার্সিটি, হার্ভার্ড ইউনিভার্সিটি, ইয়েল ইউনিভার্সিটি, হোয়ার্টন ইউনিভার্সিটি, লন্ডন স্কুল অব ইকোনমিক্স এবং ম্যাসাচুসেটস ইনস্টিটিউট অফ টেকনোলজি সহ বিভিন্ন শিক্ষা প্রতিষ্ঠানগুলোতেও বক্তৃতা করেছেন।  তিনি গুগলেও স্পিকার ছিলেন। আধ্যাত্মিকতার ক্ষেত্রে তার অবদানের স্বীকৃতিস্বরূপ ২০১৭ সালে ভারত সরকার পদ্মবিভূষণ বেসামরিক পুরস্কার প্রদান করে।
প্রথম জীবন
থাম্ব|স্ত্রী বিজয়া কুমারীর সঙ্গে জাগ্গী বাসুদেব ৩ সেপ্টেম্বর ১৯৫৭ সালে ভারতের কর্ণাটকের মহীশূরে এব তেলুগু ভাষাভাষী পরিবারে তার জন্ম। দুই ছেলে এবং দুই মেয়ে, মোট চার সন্তানের মঝে তিনি ছিলেন সবচেয়ে ছোট। তার বাবা ভারতীয় রেলওয়ের একজন চক্ষু বিশেষজ্ঞ। যার জন্য তার পরিবারকে ঘন ঘন জায়গা বদলাতে হতো। ১০ বছর বয়সে তিনি মল্লাদিহাল্লি শ্রী রাঘবেন্দ্র স্বামীজিগের সাথে যোগাযোগ করেন। তাঁর কাছ থেকে তিনি সাধারণ যোগের একটি আনুষঙ্গিক অংশ শিখিয়েছিলেন, যা তিনি নিয়মিতভাবে পালন করেছিলেন। তিনি বলেন যে "একদিনের বিরতি ব্যতিরেকে, এই সহজ যোগব্যায়াম আমাকে শেখানো হয়েছিল এবং যার ফলে পরবর্তীতে গভীর অভিজ্ঞতা লাভ করেছি।"
১৯৭৩ সালে ডেমনোসট্রেশন স্কুল অ্যান্ড মহাজন প্রাক বিশ্ববিদ্যালয় কলেজ, মহীশূর -এ পড়েন। এরপর তিনি স্নাতক মহীশূর বিশ্ববিদ্যালয়ে ইংরেজি সাহিত্যে স্নাতক সম্পন্ন করেন। কলেজের বছরগুলোতে তিনি ভ্রমণ এবং মোটরসাইকেলে আগ্রহী ছিলেন।
তার পিতামাতার ইচ্ছাকে অস্বীকার করে, তিনি স্নাতকোত্তর কোর্স করতে অস্বীকার করেন এবং পরিবর্তে ব্যবসায় নামেন।
আধ্যাত্মিক জীবন
১৯৮২ সালের ২৩ সেপ্টেম্বর, তিনি চামুণ্ডী পাহাড়ে উঠেন এবং একটি শিলাতে বসেছিলেন, যেখানে তিনি আধ্যাত্মিক অভিজ্ঞতা লাভ করেছিলেন। তার অভিজ্ঞতা বর্ণনা নিম্নরূপ: "আমার জীবনের সেই মুহুর্ত পর্যন্ত আমি সবসময় নিজের কথা,অন্যের কথা ও অন্য কিছুর ব্যাপারে ভাবতাম । কিন্তু তখন প্রথমবারের মতো আমি জানতাম না যে কোনটা আমি আর কোনটা নই। হঠাৎ আমি সব জায়গায় নিজেকে অনুভব করলাম। যে শিলায় আমি বসে ছিলাম,যে বাতাসে আমি শ্বাস নিচ্ছিলাম, আমার চারপাশে  বায়ুমণ্ডল  সবকিছুতেই আমি ছড়িয়ে পড়েছিলাম । যা হয়ত কৌতুক বা পাগলামির মত শোনাচ্ছে। আমার মনে হয় এটি দশ থেকে পনের মিনিট পর্যন্ত স্থায়ী ছিল, কিন্তু যখন আমার স্বাভাবিক চেতনা ফিরে আসে তখন প্রায় সাড়ে  চার ঘণ্টা আমি সেখানে বসে ছিলাম। সম্পূর্ণ সচেতন ছিলাম, চোখ খোলা ছিল। কিন্তু কিছু সময় পর সব ঠিক হয়ে গেল।" এই অভিজ্ঞতার ছয় সপ্তাহ পরে, তিনি তার বন্ধুর কাছে তার ব্যবসা ছেড়ে চলে যান এবং তার রহস্যময় অভিজ্ঞতার অন্তর্দৃষ্টি অর্জনের প্রচেষ্টায় ব্যাপকভাবে ভ্রমণ করেন। প্রায় এক বছর ধ্যান ও ভ্রমণের পর তিনি যোগব্যায়ামে তার অভ্যন্তরীণ অভিজ্ঞতা ভাগ করে নেওয়ার সিদ্ধান্ত নেন।
১৯৮৩ সালে তিনি মহীশূরে সাতজন অংশগ্রহণকারী নিয়ে প্রথম যোগব্যায়াম ক্লাস পরিচালনা করেন। সময়ের সাথে সাথে তিনি কর্ণাটক ও হায়দ্রাবাদ জুড়ে মোটরসাইকেলে চড়ে যোগব্যায়াম ক্লাস পরিচালনা শুরু করেন। তিনি তার পোল্ট্রি খামারের উৎপাদন বন্ধ করেন ও ক্লাসের জন্য পেমেন্ট নিতে অস্বীকার করেন। তার স্বাভাবিক অনুশীলন ক্লাসের শেষ দিন অংশগ্রহণকারীদের কাছ থেকে প্রাপ্ত সাহায্য স্থানীয় এক দাতব্য সংস্থায় দান করতেন।
ঈশা ফাউন্ডেশন
alt=|থাম্ব|250x250পিক্সেল|ঈশা যোগ কেন্দ্রের ধ্য়া‌নলিঙ্গ alt=|থাম্ব|250x250পিক্সেল|একটি পি এইচ জি নার্সারিতে পরিবহনের জন্য রোপণ করা হচ্ছে।
জাগ্গী বাসুদেবের দ্বারা প্রতিষ্ঠিত, ঈশা ফাউন্ডেশন হচ্ছে একটি অধ্যত্ম, অলাভজনক মানবসেবা সংস্থা যা মানুষের শারীরিক, মানসিক এবং অভ্যন্তরীণ সুস্থতার জন্য নিবেদিত। এটি বিশ্বব্যাপী এক কোটিরও বেশি স্বেচ্ছাসেবক দ্বারা পরিচালিত হয়। ১৯৯৩ সালে কোয়েম্বাটুরের কাছে ঈশা যোগ কেন্দ্র প্রতিষ্ঠিত হয়েছিল এবং এটি যোগের মাধ্যমে স্ব-সচেতনতা বৃদ্ধির জন্য কয়েকটি অনুষ্ঠান পরিচালনা করে। এই প্রতিষ্ঠানটি জাতিসংঘের অর্থনৈতিক ও সামাজিক পরিষদের মতো আন্তর্জাতিক সংস্থাগুলোর সাথে একত্রে কাজ করে।
গ্রীনহ্যান্ডস প্রজেক্ট (ইংরেজি: Project GreenHands) হল ঈশা ফাউন্ডেশনের একটি পরিবেশগত উদ্যোগ। প্রকল্পের উল্লিখিত লক্ষ্য হল, তামিলনাড়ু জুড়ে প্রায় ১৬ কোটি গাছ লাগানো। গ্রীনহ্যান্ডস প্রকল্পের অধীনে তামিলনাড়ু এবং পুদুচেরির ১৮০০ টিরও বেশি সম্প্রদায়ের ২০ লক্ষেরও বেশি মানুষ এখনও পর্যন্ত ৮২ লক্ষ চারা রোপণ করেছেন। এই সংস্থাটি ১৭ অক্টোবর ২০০৬ তারিখে তামিলনাড়ুর ২৭টি জেলায় একযোগে ৮.৫২ লক্ষ চারা রোপণ করে গিনেস ওয়ার্ল্ড রেকর্ড তৈরি করে। এটি পরিবেশ সুরক্ষার জন্য গুরুত্বপূর্ণ কাজের জন্য ২০০৮ সালের ইন্দিরা গান্ধী পরিবেশ পুরস্কারে ভূষিত হয়। তিনি ২০১৭ সালে আধ্যাত্মিকতার জন্য পদ্মবিভূষণেও ভূষিত হন। তিনি নদী সংরক্ষণের জন্য র‌্যালি ফর রিভারস প্রচারণা চালিয়েছিলেন। 'Save Soil' বা ’মাটি বাঁচাও’ শিরোনামে তিনি একটি একক মোটর সাইকেল যাত্রা শুরু করেন। ২০২২ সালের ২১ মার্চ তারিখে লন্ডন থেকে এই যাত্রা শুরু হয়ে তিনটি মহাদেশের ৩০,০০০ কিলোমিটার পেরিয়ে ২১ জুন ভারতে পৌঁছান। এই যাত্রা পৃথিবীর প্রায় ৩৫০ কোটি মানুষকে প্রভাবিত করে। প্রায় একশত দেশ ও সংস্থা সদগুরুর সঙ্গে মাটি সুরক্ষার সমঝোতা স্মারক স্বাক্ষর করে।
যোগ প্রোগ্রাম এবং অন্যান্য
ডান|থাম্ব|250x250পিক্সেল| বম্বে স্টক এক্সচেঞ্জ, [[মুম্বই|মুম্বাইয়ে অভ্যন্তরীণ প্রকৌশল প্রোগ্রাম পরিচালনাকারী সদগুরু জাগ্গী বাসুদেব। ]] ১৯৯৬ সালে আশ্রম প্রতিষ্ঠার পর ভারতীয় হকি দলের জন্য তিনি কোর্সসহ ঈশা যোগ কেন্দ্রে নিয়মিত যোগব্যায়াম প্রোগ্রাম পরিচালনা শুরু করেন। ১৯৯৭ সালে তিনি মার্কিন যুক্তরাষ্ট্রে ক্লাস পরিচালনা শুরু করেন।  ২০০১ সালে তিনি তামিলনাড়ু কারাগারে জীবনকালের বন্দীদের জন্য যোগচর্চা ক্লাস পরিচালনা শুরু করেন। ২০১১ সাল থেকে তিনি একবারে ১০,০০০ এবং ১৫,০০০ জন অংশগ্রহণকারীদের অংশগ্রহণের মাধ্যমে বৃহৎ পরিসরে অংশগ্রহণের অনুষ্ঠান পরিচালনা শুরু করেন।
প্রোগ্রাম ঈশা যোগের অধীনে দেওয়া হয়। ঈশা শব্দটির অর্থ "নিরাকার অমরাত্মা "। ঈশা যোগের প্রধান প্রোগ্রাম 'ইনার ইঞ্জিনিয়ারিং', যা কিছু সহজ যোগ অনুশীলন এবং সম্ভাবি মহামুদ্রার সাথে পরিচিত করে। তিনি কর্পোরেট নেতৃত্বের জন্য যোগ ক্লাস পরিচালনা করেন যা তিনি "অন্তর্ভুক্তিমূলক অর্থনীতি" বলে পরিচিত করিয়ে দেন। যা সম্পর্কে তিনি বলেছেন, এটি আজকের অর্থনৈতিক পরিস্থিতিতে সমবেদনা এবং অন্তর্নিহিততার একটি সূত্র।
তিনি নিয়মিত তামিলনাড়ু ও কর্ণাটক এ মহাসৎসঙ্গ পরিচালনা করেন। এখানে তিনি বক্তৃতা দেন, ধ্যান শিক্ষা দেন এবং দর্শকদের প্রশ্নের উত্তর দিয়ে থাকেন। এই অনুষ্ঠানগুলো গাছ-রোপণ কার্যক্রমকে উত্সাহিত করার জন্য প্ল্যাটফর্ম হিসাবেও ব্যবহার করা হয়। তিনি কৈলাশ ও হিমালয় পর্বতমালা র বার্ষিক যাত্রাগুলোতে আধ্যাত্মিক পদপ্রার্থীদেরও গ্রহণ করেন। তার নেতৃত্বে কৈলাশ যাত্রা ২০১৪ সালে যাত্রা শুরু করে ৫১৪ জন তীর্থযাত্রীসহ, যা কৈলাশ ভ্রমণের জন্য সবচেয়ে বড় দলগুলোর মধ্যে রয়েছে।
তিনি ঈশা সেন্টারে প্রতি বছর মহাশিবরাত্রি উদযাপন করেন। ২০১৩ সালে এই উদযাপনে ৮০০,০০০ মানুষ উপস্থিত ছিলেন বলে অনুমান করা হয়েছে। সে রাতে সঙ্গীত, নৃত্য, এবং নির্দেশিত ধ্যান এর অন্তর্ভুক্ত ছিল। ২০১৩ সালে কর্ণাটক এর গায়ক অরুণা সাইরাম, নর্তকী অনিতা রত্নম এবং ব্যান্ড দ্য রাঘু দীক্ষিত প্রজেক্ট এতে অংশগ্রহণ করেন।
২০০৫ সালের মার্চে মার্কিন যুক্তরাষ্ট্রের টেনেসি, ম্যাকমিনভিলিতে ঈশা ইনস্টিটিউট অফ ইননার-সায়েন্সেস (তৃতীয়) নির্মাণ শুরু হয়। যা ৬ মাস পরে সম্পন্ন হয়। সদগুরু একে পশ্চিম গোলার্ধে আধ্যাত্মিকতা বৃদ্ধির কেন্দ্র হিসাবে স্থাপন করার সিদ্ধান্ত নেন। এখানে ২০০৮ সালের ৭ নভেম্বর তিনি ৩২,০০০ বর্গফুটের ফ্রি-স্ট্যান্ডিং মেডিটেশন হল ‘মহিমা হল’ তৈরি করেন। ‘মহিমা হল’ পশ্চিম গোলার্ধের বৃহত্তম ধ্যান হল। ২০১০ সালের ৩০ জানুয়ারী তিনি লিঙ্গ ভৈরবী যা ঈশা যোগ কেন্দ্রে ঐশ্বরিক নারীর দৃষ্টিভঙ্গির প্রতিনিধিত্ব করে তাকে প্রতিষ্ঠা করেন।
ধ্য়া‌নলিঙ্গ
১৯৯৪ সালে নতুন প্রতিষ্ঠিত ঈশা যোগ কেন্দ্রের প্রাঙ্গনে প্রথম অনুষ্ঠান পরিচালনা করেন সদগুরু। ধ্যানলিঙ্গ হল যোগব্যায়াম এবং ধ্যানের স্থান। যা তার গুরু র নির্ধারিত মিশন ছিল। এর দায়িত্ব তিনি সদগুরুকে দেন। ১৯৯৮ সালে লিঙ্গ পাথর তৈরির আদেশ দেওয়া হয়েছিল এবং আশ্রমে পৌঁছেছিল। তিন বছরের কাজের পর ২০০১ সালের ২৩ জুন ধ্যানলিঙ্গ সম্পন্ন হয়। সেই বছরের ২৩ নভেম্বর জনসাধারণের জন্য খুলে দেয়া হয়।
এটি একটি ধ্যানের স্থান যা কোন বিশেষ বিশ্বাস বা বিশ্বাস ব্যবস্থার কথা বলে না। ৭৬ ফুট গম্বুজ, ইস্পাত বা কংক্রিট ছাড়া ইট এবং স্থিতিশীল কাদা মর্টার ব্যবহার করে নির্মিত পবিত্র ভাস্কর্য এর আচ্ছাদন। লিঙ্গ এর উচ্চতা ১৩ ফুট, ৯ ইঞ্চি এবং এটি কালো গ্রানাইট দিয়ে গঠিত। সামনে প্রবেশদ্বারে অবস্থিত সর্ব ধর্ম স্ত‌ম্ভ। যা এককত্বের প্রতীক এবং এতে হিন্দু, ইসলাম, খ্রিস্টান, শিখ, জৈন, তাও, জরাথুস্ট্র , ইহুদী, বৌদ্ধ এবং শিন্টো ধর্মের প্রতীকগুলো সর্বজনীনভাবে স্বাগত জানানোর সাথে এককতার প্রতীক হিসাবে কাজ করে।
আদিযোগী মূর্তি
তিনি ঈশা যোগকেন্দ্রস্থলে অবস্থিত আদিযোগীর ১১২ ফুট মূর্তির ডিজাইন করেন। ভারতের প্রধানমন্ত্রী নরেন্দ্র মোদি ২০১৭ সালের ২৪ ফেব্রুয়ারি মহাশিবরাত্রি তে এর উদ্বোধন করেন। আদিযোগী মূর্তিটি প্রথম যোগী বা আদিযোগীর। প্রথম গুরু বা আদি গুরু হিসেবে শিবকে চিত্রিত করা হয়। যিনি মানবতাকে যোগব্যায়াম দিয়েছেন। মূর্তিটি ভারতীয় স্টীল কর্তৃপক্ষ সরবরাহকৃত ২০,০০০ পৃথক লোহার প্লেট ব্যবহার করে ঈশা ফাউন্ডেশন নির্মাণ করে। এর ওজন প্রায় ৫০০ টন (৪৯০ টন দীর্ঘ; ৫৫০ টন শর্ট )। মূর্তিটি গিনিস ওয়ার্ল্ড রেকর্ডে "বৃহত্তমতম বাস্ট ভাস্কর্য" হিসেবে স্বীকৃত হয়েছে। "যোগেশ্ব‌র লিঙ্গ" নামক একটি পবিত্র শিবলিঙ্গ আদিযোগী শিব মূর্তির সামনে স্থাপিত করা হয়েছে।
বিশ্বব্যাপী এবং অর্থনৈতিক ফোরামে অংশগ্রহণ
২০০০ সালে জাতিসংঘ মিলেনিয়াম ওয়ার্ল্ড পিস সামিটে তিনি বক্তব্য রাখেন। ২০০৬, ২০০৭, ২০০৮ এবং ২০০৯ সালে বিশ্ব অর্থনৈতিক ফোরামেও তিনি বক্তব্য রাখেন। এছাড়া অক্সফোর্ড বিশ্ববিদ্যালয়, হার্ভার্ড বিশ্ববিদ্যালয়, ইয়েল বিশ্ববিদ্যালয়, গুগল, টেড কনফারেন্স, জাতিসংঘ-সহ পৃথিবীর শীর্ষস্থানীয় বহু প্রতিষ্ঠানে আমন্ত্রিত হয়েছেন।
২০১২ সালে পরিবেশ সংরক্ষণের ক্ষেত্রে তার অবদানের জন্য এবং পরিবেশগত সমস্যাগুলোতে জনসাধারণের অংশগ্রহণকে উৎসাহিত করার জন্য তিনি শততম শক্তিশালী ভারতীয়দের তালিকায় স্থান পাওয়ার জন্য ভোট পেয়েছিলেন। ২০০৬ সালের ডকুমেন্টারি ফিল্ম এক: দ্য মুভিতে তিনি ছিলেন। তিনি "ইন কনভারসেশন উইত মিস্টি‌ক" একের সাথে এক কথোপকথনে অংশ নেন।
২০১২ সালে তিনি ঈশা ইনসাইট প্রোগ্রামটি শুরু করেছিলেন। যা ছোট ও মাঝারি ব্যবসায়গুলোকে তাদের ব্যবসায়িক কার্যক্রমকে বাড়িয়ে তুলতে সহায়তা করে। প্রোগ্রাম পরিচালনা করা হয়েছিল রাম চরণ, কেভি কামাথ, গ্রান্ধী মল্লিকার্জুন রাও শঙ্কর আন্নাস্বামী, ভ্যালায়ান সুব্বিয়া দ্বারা এবং প্রমোদ চৌধুরী ও এতে সক্রিয় ছিল। ফোর্বস ম্যাগাজিনের সাথে একটি সাক্ষাৎকারে প্রোগ্রাম তৈরির পিছনে প্রেরণা সম্পর্কে তিনি বলেন, "অর্থনৈতিক সংখ্যাগরিষ্ঠতা এবং ভারত ও বাইরের নেতাদের সাথে কথা বলার সময় আমি লক্ষ্য করেছি যে মানুষের মধ্যে সবচেয়ে গুরুতর সমস্যাটি অন্তর্দৃষ্টির অভাব যে তারা কি করছে বা তারা কি করতে পারে? যা আমাদের অন্তর্দৃষ্টি নামক এই প্রোগ্রামটি তৈরি করতে উৎসাহ দিয়েছে।"
২০১৭ সালে তিনি জার্মানির বোনের গ্লোবাল ল্যান্ডস্কেপস ফোরামে বক্তৃতা করেন। যেখানে জাতিসংঘের পরিবেশ কর্মসূচির প্রধান এরিক সোলহেম তার সাক্ষাৎকার নেন।
লোহিত জেলা
লোহিত জেলা হল ভারতের অরুণাচল প্রদেশ রাজ্যের একটি জেলা। এই জেলার সদর শহর হল তেজু। এই জেলা অরুণাচল প্রদেশের ১৬টি জেলার মধ্যে তৃতীয় বৃহত্তম জেলা (পাপুম পারে ও চংলং জেলার পরে)।
ব্যুৎপত্তি
এই অঞ্চলের আগেকার নাম হল মিশমি পর্বত। লোহিত নদের নামানুসারে এই জেলার নামকরণ করা হয়েছে। এই জেলা লোহিত নদের উপত্যকাতে অবস্থিত।
ইতিহাস
বিংশ শতাব্দীর প্রথম দশকে অবোর ও মিশমি অভিযানের মাধ্যমে এই অঞ্চল ব্রিটিশদের অধীনে আসে।
বিভাগ
অরুণাচল প্রদেশ বিধানসভার চারটি আসন এই জেলায় অবস্থিত: তেজু, চোখাম, নামসাই ও লেকাং। এগুলি অরুণাচল পূর্ব লোকসভা কেন্দ্রের অন্তর্গত।
জনপরিসংখ্যান
২০১১ সালের জনগণনা অনুসারে, লোহিত জেলার জনসংখ্যা ১৪৫,৫৩৮। এই জনসংখ্যা সেন্ট লুসিয়া রাষ্ট্রের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬০১তম। জেলার জনঘনত্ব । ২০০১-২০১১ দশকে জেলার জনসংখ্যা বৃদ্ধির হার ১৬.৪৪%. লোহিত জেলার লিঙ্গানুপাতের হার প্রতি ১০০০ পুরুষে ৯০১ জন নারী। জেলার সাক্ষরতার হার ৬৯.৮৮%।
ভাষা
এই জেলার পূর্বাঞ্চলের ৩০,০০০ মানুষ বিলুপ্তপ্রায় সিনো-তিব্বতীয় ভাষা গালো ভাষায় কথা বলেন।
উদ্ভিদ ও প্রাণী
১৯৮৯ সালে লোহিত জেলায় কামলং বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।
ডুমুর
ডুমুর (বৈজ্ঞানিক নাম: Ficus) মোরাসিয়া গোত্রভূক্ত ৮৫০টিরও অধিক কাঠজাতীয় গাছের প্রজাতিবিশেষ। এ প্রজাতির গাছ, গুল্ম, লতা ইত্যাদি সম্মিলিতভাবে ডুমুর গাছ বা ডুমুর নামে পরিচিত।
ডুমুর নরম ও মিষ্টিজাতীয় ফল। ফলের আবরণ ভাগ খুবই পাতলা এবং এর অভ্যন্তরে অনেক ছোট ছোট বীজ রয়েছে। এর ফল শুকনো ও পাকা অবস্থায় ভক্ষণ করা যায়। উষ্ণ জলবায়ু অঞ্চলে এ প্রজাতির গাছ জন্মে। কখনো কখনো চাটনি হিসেবে এর ব্যবহার হয়ে থাকে। এছাড়াও, স্ন্যাকজাতীয় খাবারেও ডুমুরের প্রয়োগ হয়ে থাকে।
প্রকারভেদ
ডুমুর কয়েক প্রজাতির হয়। বাংলাদেশে সচরাচর যে ডুমুর পাওয়া যায় (Ficus hispida) তার ফল ছোট এবং খাওয়ার অনুপযুক্ত। এর আরেক নাম 'কাকডুমুর'। এই গাছ অযত্নে-অবহেলায় এখানে সেখানে ব্যাপক সংখ্যায় গজিয়ে ওঠে। গাছ তুলনামূলকভাবে ছোট। এটি এশিয়ার অনেক অঞ্চলে এবং অস্ট্রেলিয়ায় পাওয়া যায়। পাখিরাই প্রধানত এই ডুমুর খেয়ে থাকে এবং পাখির বিষ্ঠার মাধ্যমে বীজের বিস্তার হয়ে থাকে। অনেক এলাকায় এই ডুমুর দিয়ে তরকারি রান্না করে খাওয়া হয়। এই ডুমুরের পাতা শিরিশ কাগজের মত খসখসে। এর ফল কান্ডের গায়ে থোকায় থোকায় জন্মে।
মধ্যপ্রাচ্যে যে ডুমুর (আঞ্জির) পাওয়া যায় (Ficus carica) তার ফল বড় আকারের; এটি জনপ্রিয় ফল হিসেবে খাওয়া হয়। বাণিজ্যিকভাবে এর চাষ হয়ে থাকে আফগানিস্তান থেকে পর্তুগাল পর্যন্ত। এর আরবি নাম 'ত্বীন'; হিন্দি, উর্দু, ফার্সি ও মারাঠি ভাষায় একে 'আঞ্জির' বলা হয়। এই গাছ ৬ মিটার পর্যন্ত লম্বা হয়। এর আদি নিবাস মধ্যপ্রাচ্য।
এছাড়া অশ্বত্থ বা পিপল নামে আরেকটি ডুমুর জাতীয় গাছ আছে, যার বৈজ্ঞানিক নাম Ficus religiosa। এটি বটগোত্রীয় বৃক্ষ, এর পাতার অগ্রভাগ সূচাল।
উপরিউক্ত প্রজাতি ছাড়াও ডুমুরের আরো অনেক প্রজাতি রয়েছে।
ধর্মীয় গুরুত্ব
ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। হিন্দুদের ক্ষেত্রে অশ্বত্থ একটি ধর্মীয় গাছ। বাইবেলে এই ফলের উল্লেখ আছে ; সেখানে বলা হয়েছে, ক্ষুধার্ত যীশু একটি ডুমুর (আঞ্জির) গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন। বৌদ্ধ ধর্মেও এই গাছ পবিত্র হিসেবে গণ্য। গৌতম বুদ্ধ যে বোধিবৃক্ষতলে মোক্ষ লাভ করেন তা ছিল অশ্বত্থ গাছ, যা একটা ডুমুর জাতীয় গাছ (Ficus religiosa)।
কুর্লা রেলওয়ে স্টেশন
কুর্লাতে শেষ হওয়া লোকাল ট্রেনগুলি ১৮৭৯ সালের মধ্যে চলাচল শুরু করে, একটি শহরতলির টার্মিনাস ১৯১৩ সালে নির্মিত হয়েছিল এবং ১৯১৫ সালে  চারগুণ করা হয়েছিল। কুর্লা এবং চেম্বুরের মধ্যে একটি একক লাইন যা ১৯০৬ সালে আবর্জনা পরিষ্কারের জন্য স্থাপন করা হয়েছিল ১৯২৪ সালে শহরতলির যান চলাচলের জন্য খোলা হয়েছিল। সেবা বাষ্প ইঞ্জিন দ্বারা পরিচালিত না হওয়া পর্যন্ত লাইনে বিদ্যুতায়িত হয় ১৯৫০ সালের
Reay Road আর কুর্লার মধ্যে ১২ ডিসেম্বর ১৯১০ তারিখে হারবার লাইনটি আনুষ্ঠানিকভাবে খোলা হয়েছিল। এটি শহরের প্রাকৃতিক পোতাশ্রয়ের সাথে পূর্বের আশেপাশের এলাকাগুলিকে সরবরাহ করার কারণে এটির নামকরণ করা হয়েছিল। Dockyard Road এবং Sandhurst Road মধ্যে একটি উন্নত রেল করিডোরের মাধ্যমে তৎকালীন ভিক্টোরিয়া টার্মিনাসের সাথে সংযুক্ত ছিল। ইংরেজি ইলেকট্রিক কোম্পানি দ্বারা নির্মিত দেশের প্রথম ইএমইউ রেকগুলি 1925 সালে হারবার লাইনে বোম্বে ভিটি এবং কুরলার মধ্যে চালু করা হয়েছিল।
কুর্লা শহরতলির লোকাল রেলওয়ের জন্য আটটি অপারেশনাল প্ল্যাটফর্ম রয়েছে। প্ল্যাটফর্ম ১, ১এ এবং ৪ 'ধীরগতির' লোকাল ট্রেন পরিষেবা দেয়। প্ল্যাটফর্ম ১এ পূর্বে সালসেট-ট্রম্বে রেলওয়ের সেবা করত । প্ল্যাটফর্ম ২ এবং ৩ কুরলা থেকে উদ্ভূত এবং শেষ হওয়া ট্রেনগুলির জন্য উত্সর্গীকৃত৷ প্ল্যাটফর্ম ৫ এবং ৬ 'দ্রুত' লোকাল ট্রেন দ্বারা ব্যবহৃত হয়, যখন প্ল্যাটফর্ম ৭ এবং ৮ হারবার লাইনের লোকাল ট্রেনগুলিকে পরিবেশন করে। প্ল্যাটফর্ম ৯ এবং ১০, যেগুলি মূলত ভাশি থেকে উত্তরপ্রদেশে আসা ট্রেনগুলির প্রান্তিক স্টেশন হিসেবে  ব্যবহৃত হত, ২০০০ এর দশকের গোড়ার দিকে পরিত্যক্ত হয়েছিল৷ নভি মুম্বাই পর্যন্ত রেললাইন খোলার আগে Mankhurd পর্যন্ত শাটল ট্রেন দ্বারা ব্যবহৃত হত।
কেপলার-২২বি
কেপলার-২২বি সৌরজগৎের বাইরের একটি বহির্গ্রহ যা ২০১১ খ্রিষ্টাব্দে আবিষ্কৃত হয়। জ্যোতির্বিজ্ঞানীদের মতে নানা বৈশিষ্ট্যে এই গ্রহটি পৃথিবীর মতো এবং মনুষ্যবাসের উপযোগী। এর অবস্থান পৃথিবী থেকে ছয়শত আলোকবর্ষ দূরে। গ্রহটি স্বীয় সূর্যকে (নক্ষত্র) প্রদক্ষিণ করতে ২৯০ দিন সময় নেয়। ৫ ডিসেম্বর ২০১১ তারিখে নাসার কেপলার স্পেস টেলিস্কোপ পরিচালনার সাথে জড়িত জ্যোতির্বিজ্ঞানীরা এই গ্রহটি আবিষ্কারের ঘোষণা দেন।
কেপলার স্পেস টেলিস্কোপের মাধ্যমে গ্রহটির সন্ধান পাওয়া গেছে বলে এর নামাকরণ করা হয় “কেপলার-২২বি”। গ্রহটি আয়তনে পৃথিবীর ২.৪ গুণ বড়। ভূপৃষ্ঠে এর গড় তাপমাত্রা প্রায় ২২° সেন্টিগ্রেড বা ৭২° ফারেনহাইট; অর্থাৎ পৃথিবীর নাতিশীতোষ্ণমণ্ডলের বসন্তকালীন তাপমাত্রার সমতূল্য। জ্যোতির্বিজ্ঞানীরা আরো ধারণা করছেন এর উপরিপৃষ্ঠে তরল পানি রয়েছে যা প্রাণ সৃষ্টির জন্য জরুরী। তবে গ্রহটি পৃথিবীর মতো কঠিন, নাকি নেপচুনের মতো বাষ্পীয় তা এখনো নিরূপণ করা সম্ভব হয় নি। জানা না গেলেও বিষয়টি নিয়ে গবেষণা অব্যাহত আছে।
ভরতপুর লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি ভরতপুর জেলা এবং আলওয়ার জেলার অংশ নিয়ে গঠিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৫ নং বিধানসভা কেন্দ্রের। এই কেন্দ্রটি এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৬ নং বিধানসভা কেন্দ্রের। এই কেন্দ্রটি এই কেন্দ্রটি তফসিলী জাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র রঞ্জীত কলি।
ভবানীপুর জমিদার বাড়ি
ভবানীপুর জমিদার বাড়ি রাজশাহী বিভাগের নওগাঁ জেলার আত্রাই উপজেলার অবস্থিত এক ঐতিহাসিক জমিদার বাড়ি। যা স্থানীয়দের কাছে ভবানীপুর রাজবাড়ি নামেও পরিচিত।
অবস্থান
নওগাঁ জেলার আত্রাই উপজেলার শাহাগোলা ইউনিয়নের চৌধুরী ভবানীপুর গ্রামে জমিদার বাড়িটি অবস্থিত। নওগাঁ জেলা সদর থেকে প্রায় ২৪ কিলোমিটার দক্ষিণে এটি অবস্থিত। নওগাঁর আত্রাই ও ছোট যমুনা নদীর তীরবর্তী  ভবানীপুর বাজার সংলগ্ন স্থানে  জমিদার বাড়িটি অবস্থিত। আত্রাই উপজেলা সদর থেকে প্রায় ৮ কিলোমিটার দূরে এই প্রাসাদটি অবস্থিত।
ইতিহাস
জমিদার গির্জাশঙ্কর চৌধুরী এই জমিদার বংশের প্রতিষ্ঠাতা। তবে কবে নাগাদ এই জমিদার বংশ বা জমিদার বাড়ির গোড়াপত্তন হয়, তার সঠিক তথ্য জানা যায়নি। গির্জাশঙ্কর চৌধুরী তার মৃত্যুর আগ পর্যন্ত এই জমিদারী পরিচালনা করেন। পরবর্তীতে তার মৃত্যুর পর তার একমাত্র ছেলে প্রিয়শঙ্কর চৌধুরী এই জমিদারী পরিচালনা করতে থাকেন। তার আমলেই এই জমিদারী আরো ব্যাপকভাবে বিস্তার লাভ করে। এছাড়াও জমিদার বাড়ির সৌন্দর্যও বৃদ্ধি পেতে থাকে। এই জমিদার বাড়ি পাহারা দেওয়ার জন্য তৎকালীন সময়ে জমিদার বাড়ির গেটে দুইজন নেপালী প্রহরী ছিল।
জমিদার বংশধরের মধ্যে জমিদার প্রিয়শঙ্কর চৌধুরী ছিলেন সকলের কাছে বেশ সু-পরিচিত। তিনি জমিদার বাড়ির সৌন্দর্যসহ প্রজাদের সুবিধার জন্য তার জমিদারী এলাকায় অনেক উন্নয়নমূলক কর্মকাণ্ড গ্রহণ করেন। রাস্তাঘাট, পুকুর খনন ও শিক্ষা প্রতিষ্ঠান তৈরিসহ অসংখ্য উন্নয়নমূলক কাজ করেন। তিনি ০৬ ছেলে ও ০৬ মেয়ের জনক ছিলেন। দেশ ভাগের পর জমিদারী প্রথা বিলুপ্ত হলে তিনি স্ব-পরিবারে ভারতের কলকাতায় চলে যাওয়ার সিদ্ধান্ত নেন। কিন্তু তার চতুর্থ পুত্র প্রতাপশঙ্কর এই সিদ্ধান্তে দ্বিমত পোষণ করেন। পরবর্তীতে জমিদার প্রিয়শঙ্কর তার চতুর্থ ছেলে প্রতাপশঙ্করকে রেখে পরিবারের বাকী সদস্যদের নিয়ে কলকাতায় চলে যান। তারপর প্রতাপশঙ্কর চৌধুরী তার স্ত্রী ও ছেলে-মেয়েকে নিয়ে এখানে বসবাস করতে থাকেন। তখন তিনি তার কর্মজীবন হিসেবে হাতিয়াপাড়া সরকারি প্রাথমিক বিদ্যালয়ে শিক্ষকতা করেন এবং ২০০৫ সালে পরলোকগমন করেন। এখন এই জমিদার বাড়িতে তার পুত্র অভিজিৎ চৌধুরী বসবাস করতেছেন।
অবকাঠামো
বসবাসের জন্য রোমান স্থাপত্যশৈলীতে দ্বিতল বিশিষ্ট প্রাসাদ নির্মাণ করা হয়। জমিদার বাড়ির দুর্গা মন্দির, গুপিনাথ মন্দির, বাসন্তি মন্দির নামে তিনটি নিজস্ব মন্দির রয়েছে। এই প্রাসাদে শান বাঁধানো একটি কুয়া এবং সান বাঁধানো ঘাটসহ একটি পুকুর রয়েছে। পুকুরের পাশেই গানবাড়ি নামে একটি ভবন রয়েছে, যেখানে তৎকালীন সময়ে গানবাজনাসহ বিভিন্ন বিনোদনের ব্যবস্থা করা হতো। গানবাড়ির সন্নিকটে একটি বৈঠকখানা রয়েছে, যেখানে তৎকালীন সময়ে জমিদাররা বিচার-শালিস পরিচালনা করতেন। বৈঠকখানার সামনে বিশাল ফুলের বাগান রয়েছে। জমিদার বাড়ির চারপাশে বিভিন্ন ধরনের দেশি-বিদেশি ফুল,ফল, ঔষধি ও সুশোভন বাহারি পাতাবাহার গাছ দ্বারা পরিবেষ্টিত ফুলের বাগান রয়েছে।
বর্তমান অবস্থা
কর্তৃপক্ষের সংরক্ষণরের অভাবে জমিদার বাড়ির সকল স্থাপনা এখন প্রায় ধ্বংসের পথে।